02016R2374 — SL — 01.01.2018 — 002.003

To besedilo je zgolj informativne narave in nima pravnega učinka. Institucije Unije za njegovo vsebino ne prevzemajo nobene odgovornosti. Verodostojne različice zadevnih aktov, vključno z uvodnimi izjavami, so objavljene v Uradnem listu Evropske unije. Na voljo so na portalu EUR-Lex. Uradna besedila so neposredno dostopna prek povezav v tem dokumentu

spremenjena z:









▼B

DELEGIRANA UREDBA KOMISIJE (EU) 2016/2374

z dne 12. oktobra 2016

o načrtu za zavržke pri nekaterih vrstah pridnenega ribolova v jugozahodnih vodah







Člen 1

Izvajanje obveznosti iztovarjanja

Obveznost iztovarjanja iz člena 15(1) Uredbe (EU) št. 1380/2013 se uporablja v podobmočjih ICES VIII, IX, X in conah CECAF 34.1.1, 34.1.2, 34.2.0 za vrste ribolova, določene v Prilogi k tej uredbi.

Člen 2

Izjema na podlagi stopnje preživetja

1. Izjema od obveznosti iztovarjanja iz člena 15(4)(b) Uredbe (EU) št. 1380/2013 za vrste, za katere znanstveni dokazi kažejo visoke stopnje preživetja, se uporablja za škampa (Nephrops norvegicus), ki se lovi na podobmočjih ICES VIII in IX z vlečnimi mrežami (kode orodja ( 1 ): OTB, OTT, PTB, TBN, TBS, TB, OT, PT in TX).

2. Države članice z neposrednim upravljalnim interesom v jugozahodnih vodah Komisiji pred 1. majem 2017 predložijo dodatne znanstvene podatke, ki podpirajo izjemo iz odstavka 1. Znanstveni, tehnični in gospodarski odbor za ribištvo (STECF) navedene znanstvene podatke oceni pred 1. septembrom 2017.

Člen 3

Izjeme de minimis

1. Z odstopanjem od člena 15(1) Uredbe (EU) št. 1380/2013 se lahko zavržejo naslednje količine:

▼M2

(a) za osliča (Merluccius merluccius), do največ 6 % v letu 2018 celotnega letnega ulova te vrste s plovili, ki uporabljajo vlečne mreže in potegalke (kode orodja: OTT, OTB, PTB, OT, PT, TBN, TBS, TX, SSC, SPR, TB, SDN, SX in SV) za ribolov na osliča na podobmočjih ICES VIII in IX.

▼B

(b) za morskega lista (Solea solea), do največ 5 % celotnega letnega ulova te vrste s plovili, ki uporabljajo vlečne mreže z gredjo (koda orodja: TBB), pridnene vlečne mreže (kode orodja: OTB, OTT, PTB, TBN, TBS, TBB, OT, PT in TX) za ribolov na navedeno vrsto v razdelkih ICES VIIIa in VIIIb;

(c) za morskega lista (Solea solea), do največ 3 % celotnega letnega ulova te vrste s plovili, ki uporabljajo trislojne in zabodne mreže (kode orodja: GNS, GN, GND, GNC, GTN, GTR in GEN) za ribolov na navedeno vrsto v razdelkih ICES VIIIa in VIIIb;

2. Pred 1. majem ►M2 2018 ◄ države članice z neposrednim upravljalnim interesom v jugozahodnih vodah Komisiji predložijo dodatne podatke o zavržkih in morebitne druge zadevne znanstvene podatke, ki podpirajo izjemo iz odstavka 1(a). Znanstveni, tehnični in gospodarski odbor za ribištvo (STECF) navedene podatke oceni pred 1. septembrom ►M2 2018 ◄ .

Člen 4

Plovila, za katera velja obveznost iztovarjanja

Države članice v skladu z merili, določenimi v Prilogi k tej uredbi, določijo plovila, za katera velja obveznost iztovarjanja, za vsak posamezen ribolov.

Za plovila, za katera je veljala obveznost iztovarjanja za nekatere vrste ribolova v letu 2016, še naprej velja obveznost iztovarjanja za navedene vrste ribolova.

Zadevne države članice pred 31. decembrom 2016 Komisiji ter drugim državam članicam prek varnega spletišča Unije za nadzor ribištva predložijo seznam plovil, ki so bila določena v skladu z odstavkom 1 za vsak posamezen ribolov iz Priloge. Države članice navedene sezname posodabljajo.

Člen 5

Razveljavitev

Delegirana uredba (EU) 2015/2439 se razveljavi.

Člen 6

Začetek veljavnosti

Ta uredba začne veljati dan po objavi v Uradnem listu Evropske unije.

Uporablja se od 1. januarja 2017 do 31. decembra 2018.

Člen 4 se uporablja od dneva začetka veljavnosti te uredbe.

Ta uredba je v celoti zavezujoča in se neposredno uporablja v vseh državah članicah.

▼M2









PRILOGA

Ribolov, za katerega velja obveznost iztovarjanja

1. Ribolov morskega lista (Solea solea)







Ribolovna območja Koda orodja Opis ribolovnega orodja Velikost mrežnega očesa Vrsta za iztovor razdelki ICES VIIIa, b, d in e OTB, OTT, PTB, TBN, TBS, TB, OT, PT, TX vse pridnene vlečne mreže velikost mrežnega očesa med 70 mm in 100 mm ves ulov morskega lista TBB vse vlečne mreže z gredjo velikost mrežnega očesa med 70 mm in 100 mm GNS, GN, GND, GNC, GTN, GTR, GEN vse trislojne in zabodne mreže velikost mrežnega očesa 100 mm ali več

2. Ribolov morskega lista (Solea solea) in morske plošče (Pleuronectes platessa)







Ribolovna območja Koda orodja Opis ribolovnega orodja Velikost mrežnega očesa Vrsta za iztovor razdelek ICES IXa GNS, GN, GND, GNC, GTN, GTR, GEN vse trislojne in zabodne mreže velikost mrežnega očesa 100 mm ali več ves ulov morskega lista in morske plošče

3. Ribolov osliča (Merluccius merluccius)







Ribolovna območja Koda orodja Opis ribolovnega orodja Velikost mrežnega očesa Vrsta za iztovor razdelki ICES VIIIa, b, d in e OTT, OTB, PTB, SDN, OT, PT, TBN, TBS, TX, SSC, SPR, TB, SX, SV vse pridnene vlečne mreže in potegalke velikost mrežnega očesa 100 mm ali več ves ulov osliča LL, LLS vsi parangali vse GNS, GN, GND, GNC, GTN, GEN vse zabodne mreže velikost mrežnega očesa 100 mm ali več razdelka ICES VIIIc in IXa OTT, OTB, PTB, OT, PT, TBN, TBS, TX, SSC, SPR, TB, SDN, SX, SV vse pridnene vlečne mreže in potegalke ►M3 uporaba mrežnega očesa velikosti 70 mm ali več ◄ ves ulov osliča GNS, GN, GND, GNC, GTN, GEN vse zabodne mreže velikost mrežnega očesa med 80 mm in 99 mm LL, LLS vsi parangali velikost trnka več kot 3,85 cm +/– 1,15 cm po dolžini in 1,6 cm +/– 0,4 cm po širini (1) Referenčno obdobje za leto 2017. Referenčno obdobje za leto 2018 sta leti 2015/2016.

4. Ribolov morske spake (Lophiidae)







Ribolovna območja Koda orodja Opis ribolovnega orodja Velikost mrežnega očesa Vrsta za iztovor razdelki ICES VIIIa, b, d in e GNS, GN, GND, GNC, GTN, GEN, GTR vse trislojne in zabodne mreže velikost mrežnega očesa 170 mm ali več ves ulov morske spake razdelka ICES VIIIc in IXa GNS, GN, GND, GNC, GTN, GEN, GTR vse trislojne in zabodne mreže velikost mrežnega očesa 170 mm ali več ves ulov morske spake

5. Ribolov škampa (Nephrops norvegicus)







Ribolovna območja Koda orodja Opis ribolovnega orodja Velikost mrežnega očesa Vrsta za iztovor razdelki ICES VIIIa, b, d in e (samo znotraj funkcionalnih enot) OTB, OTT, PTB, TBN, TBS, TB, OT, PT, TX vse pridnene vlečne mreže velikost mrežnega očesa 70 mm ali več ves ulov škampa razdelka ICES VIIIc in IXa (samo znotraj funkcionalnih enot) OTB, PTB, OTT, TBN, TBS, OT, PT, TX, TB vse pridnene vlečne mreže velikost mrežnega očesa 70 mm ali več ves ulov škampa

6. Ribolov črnega morskega meča (Aphanopus carbo)







Ribolovna območja Koda orodja Opis ribolovnega orodja Velikost mrežnega očesa Vrsta za iztovor razdelki ICES VIIIc, IX, X in cona CECAF 34.1.2 LLS, DWS stoječi parangali za globokomorski ribolov — ves ulov črnega morskega meča, če je skupni iztovorjeni ulov na plovilo vseh vrst v letih 2014 in 2015 (1) vseboval več kot 20 % črnega morskega meča (1) Referenčno obdobje za leto 2017. Referenčno obdobje za leto 2018 sta leti 2015/2016.

7. Ribolov okatega ribona (Pagellus bogaraveo)







Ribolovna območja Koda orodja Opis ribolovnega orodja Velikost mrežnega očesa Vrsta za iztovor razdelek ICES IX LLS, DWS stoječi parangali za globokomorski ribolov velikost trnka več kot 3,95 cm po dolžini in 1,65 cm po širini ves ulov okatega ribona, če je skupni iztovorjeni ulov na plovilo vseh vrst v letih 2014 in 2015 (1) vseboval več kot 20 % okatega ribona (1) Referenčno obdobje za leto 2017. Referenčno obdobje za leto 2018 sta leti 2015/2016.

8. Ribolov sinjega mola (Micromesistius poutassou)







Ribolovna območja Koda orodja Opis ribolovnega orodja Velikost mrežnega očesa Vrsta za iztovor razdelka ICES VIIIc in IXa OTT, OTB, PTB, OT, PT, TBN, TBS, TX, SSC, SPR, TB, SDN, SX, SV vse pridnene vlečne mreže in potegalke vse ves ulov sinjega mola